ΓΡΑΠΤΗ ΕΡΩΤΗΣΗ E-2338/00

υποβολή: John Bowis (PPE-DE) προς την Επιτροπή

(11 Ιουλίου 2000)

Θέμα: Τα ανθρώπινα δικαιώματα στη Βιρμανία

Γνωρίζει άραγε η Επιτροπή τις ακόλουθες περιπτώσεις Βιρμανών ιατρών και οδοντιάτρων που βρίσκονται στη φυλακή για δραστηριότητες για τα ανθρώπινα δικαιώματα και προτίθεται άραγε να θέσειπόψη των βιρμανικών αρχών αυτές τις περιπτώσεις;

- Δρ. Myint Naing γιατρός σε ιδιωτική κλινική στο Karbo συνελήφθη τον Ιανουάριο 1991 και καταδικάστηκε το 1992 σε 25ή κάθειρξη, που στη συνέχεια μετετράπη σε δεκαετή κάθειρξη για συμμετοχή σε συνεδριάσεις της Εθνικής Ένωσης για τη Δημοκρατία. Εξελέγη βουλευτής της Kanbalu το 1990. Κρατείται στον Τομέα Magway των φυλακών Thayet.

- Δρ. Zaw Min" γενικός ιατρός συνελήφθη τον Ιούλιο 1989 και καταδικάστηκε το 1992 σε 20ή κάθειρξη που στη συνέχεια μετετράπη σε 10ή κάθειρξη για συμμετοχή σε διαδηλώσεις και διανομή φυλλαδίων.

- Δρ. Zaw Myint Maung γιατρός του προσωπικού του Ιατρικού Κολεγίου Mandalay συνελήφθη τον Ιανουάριο 1991 και καταδικάστηκε σε 25ή κάθειρξη, που στη συνέχεια μετατράπηκε σε 10ή κάθειρξη για συμμετοχή σε πολιτικές συνεδριάσεις. Εξελέγη βουλευτής της Amarapura τον Μάιο του 1990. Κρατείται στις φυλακές Myitkina.

- Δρ. Ma Thida χειρούργος και συγγραφέας, εργαζόμενη στο Ελεύθερο Μουσουλμανικό Νοσοκομείο της Yangon -είναι πρώην βοηθός της εκλογικής εκστρατείας της ηγέτιδας του NLD, Daw Aung San Suu Kyi συνελήφθη τον Ιούλιο 1993 και καταδικάστηκε τον Οκτώβριο σε 20ή κάθειρξη για πολιτική δραστηριότητα.

- Δρ. Aung Khin Sint γιατρός και επικεφαλής του τμήματος φυματίωσης της Ιατρικής Υπηρεσίας Dekhina-Γραμματέας της Ιατρικής Ένωσης της Βιρμανίας συνελήφθη τον Αύγουστο 1993 για τη συγγραφή και διανομή επιστολών και φυλλαδίων και καταδικάστηκε σε 20ή κάθειρξη. Αποφυλακίστηκε το Φεβρουάριο 1995 με την αμνηστία, συνελήφθη και πάλι τον Μάιο 1996, αποφυλακίστηκε ξανά, αλλά συνελήφθη και πάλι τον Ιούλιο 1996 προκειμένου να εκτίσει τοπόλοιπο της εικοσαετούς κάθειρξης. Εξελέγη βουλευτής της Mingala Thaungnyunt τον Μάιο 1990.

- U Khin Zaw Win οδοντίατρος που εργάστηκε στη Βιρμανία Μιανμάρ, τη Μαλαισία και τη UNICEF συνελήφθη τον Ιούλιο του 1994 και καταδικάστηκε σε 15ή κάθειρξη για πολιτική δραστηριότητα βασανίστηκε στις φυλακές Insein επειδή επιχείρησε να στείλει πληροφορίες για τις συνθήκες των φυλακών στα Ηνωμένα Έθνη. Κρατείται στις φυλακές Myitkina.

- Δρ. Zaw Myint οδοντίατρος που έχει εργασθεί σε διάφορα νοσοκομεία συνελήφθη τον Ιανουάριο 1991 και καταδικάστηκε σε 25ή κάθειρξη που στη συνέχεια μετατράπηκε σε 10ή κάθειρξη το 1992 για τη συμμετοχή σε πολιτικές συνεδριάσεις. Βασανίστηκε στις φυλακές Insein. Εξελέγη βουλευτής για την Hinthada το Μάιο 1990. Κρατείται στις φυλακέςTharawaddy.

Απάντηση του κ. Patten εξ ονόματος της Επιτροπής

(28 Ιουλίου 2000)

Η Επιτροπή γνωρίζει τις επτά περιπτώσεις ιατρών και οδοντιάτρων στη Βιρμανία που αναφέρονται από το Αξιότιμο Μέλος του Κοινοβουλίου. Έχει πληροφορηθεί ότι δύο από αυτούς ο Δρ. Ma Thida και ο Δρ. Zaw Myint αποφυλακίσθηκαν τον Φεβρουάριο του 1999 και στα τέλη του 1998, αντίστοιχα. Η Επιτροπή πληροφορήθηκε επίσης ότι κρατούνται ακόμη συνολικά τουλάχιστον 30 ιατροί και οδοντίατροι.

Η Ένωση εξακολουθεί, στο πλαίσιο των επαφών της με τις αρχές της Βιρμανίας, να ασκεί πίεση για την άμεση αποφυλάκιση πολιτικών κρατουμένων. Οι προσπάθειες αυτές θα συνεχισθούν και όσον αφορά την αποφυλάκιση των κρατουμένων που αναφέρονται από το Αξιότιμο Μέλος του Κοινοβουλίου. Στην κοινή θέση του που

ιοθέτησε στις 26 Απριλίου 2000(1), το Συμβούλιο εξέφρασε τη βούλησή του να διοργανώσει δεύτερη αποστολή της κοινοτικής τρόικας στο Rangoon αργότερα κατά το τρέχον έτος, προκειμένου να προωθηθούν οι στόχοι της πολιτικής της Ένωσης μέσω της θέσπισης πολιτικού διαλόγου. Η άρνηση συμμετοχής σε αυτό το διάλογο θα σημάνει τη συνέχιση της απομόνωσης του καθεστώτος της Βιρμανίας και θα παρατείνει τις κακουχίες και τις δοκιμασίες στις οποίεςπόκειται ο πληθυσμός της Βιρμανίας ως αποτέλεσμα των πολιτικών της.

(1) Κοινή Θέση 2000/346/ΚΕΠΠΑ, 26.4.2000 (ΕΕ L 122 της 24.5.2000).